tomron87/hebrew-wikipedia-sentences-corpus huggingface dataset:
סטגוזאורוס (שם מדעי: Stegosaurus) הוא סוג של דינוזאור אוכל צמחים במשפחת הסטגוזאוריים שהתקיים בתקופה היורה באמריקה הצפונית.
זהו אחד הדינוזאורים הידועים בציבור, הודות למראהו הייחודי הכולל שורה כפולה של לוחיות בצורת מחומש לאורך גבו וארבעה דוקרנים בזנב.
שמו נגזר מיוונית ופירושו "לטאה מכוסה" או "לטאה בעלת גג".
הוא נתגלה על ידי הפלאונטולוג האמריקאי הנודע עותניאל צ'ארלס מארש, שגם סיווג אותו ונתן לו את שמו.
הסטגוזאורוס היה דינוזאור גדול למדי.
בעבר הוערך שאורכו הגיע עד ל- ומשקלו ל-5 טונות, אך ההערכות כיום היא שאורכו היה כ- ומשקלו 2–5 טונות.
אף על פי שהערכות אלה נמוכות יותר, הסטגוזאורוס עדיין היה הגדול שבמשפחת הסטגוזאוריים.
לאורך גבו וזנבו נמשכו שני טורים של לוחיות קרניות בצורת משולשים או מחומשים שעמדו זקופות.
זיהוי תוך-מיני והתגנדרות, המשמש בין השאר לחיזור וקביעת מעמד.
הגדלת גודלו הנתפש של הסטגוזאורוס לצורכי יצירת רושם מרתיע.
בעבר סברו הפלאונטולוגים שהלוחיות כיסו את גבו ושימשו מעין שריון, ומכאן השם "לטאה מכוסה", אך שיחזורים מודרניים מציבים את הלוחיות זקופות על גבו בשני טורים המסודרים בתבנית זיגזג.
מקצה זנבו של הסטגוזאורוס נזדקרו דוקרנים קוצניים וחדים, שהגנו עליו מפני אויביו, כגון האלוזאורוס – אחד הטורפים הגדולים של תור היורה.
זנבו של הסטגוזאורוס היה גמיש וזריז במיוחד, ואפשר לסטגוזאורוס לשלוח מכות חזקות עם הדוקרנים שבקצהו אל עבר הטורף.
הפלאונטולוג רוברט בקר מצא לכך הוכחה במאובנים: בנוסף למאובני סטגוזאורוס הוא גילה עצם אגן של אלוזאורוס שבה נקב גדול (שהיה בעבר פצע קטלני) שנגרם מדוקרן של סטגוזאורוס.
בעת סכנה נפנף הסטגוזאורוס בזנבו כמעין אלה ועמד בתנוחה שלוחיות גבו יזהרו בשמש.
ייתכן גם שהסטגוזאורוס הזרים דם בלוחיות כדי לשנות את צבען.
מוחו של הסטגוזאורוס היה קטן במיוחד, בגודל של אגוז ובמשקל של כ-80 גרם, ומבין המוחות הקטנים ביותר ביחס לגודל הגוף הכללי של בעל החיים.
מוח זה היה מבין הגורמים העיקריים לסברה שהדינוזאורים היו יצורים טיפשים מאוד ומגושמים - סברה שכיום איננה עוד מקובלת.
הסטגוזאורוס היה צמחוני וניזון מצמחייה נמוכה.
הסטגוזאורוס הוא דינוזאור ידוע וקל לזיהוי, והוא כיכב בתרבות במספר ספרים, סרטים, משחקי מחשב, פארקי שעשועים וצעצועים שונים.
בנוסף הוא המאובן הלאומי וגם הדינוזאור הלאומי של קולורדו.
השחזורים הראשונים לשלד הסטגוזאורוס היו שגויים עם לוחיות על הזנב ודוקרנים עבים הדומים למחטי קיפוד מעל הגב וסוף הזנב.
בנוסף חשבו שהיצור היה יכול להזדקף על רגליו האחוריות ושהיה יצור איטי ובעל דם קר.
מראהו הפופולרי של הסטגוזאורוס מבוסס על ציוריו של צ'ארלס נייט מ-1891 בהתבסס על השלד.
אף על פי שלא היה מושלם, דימוי זה היה הבסיס לסטגוזאורוס שנראה בסרט המפלצות קינג קונג מ-1933. בסרט הוא היצור הראשון שצוות החילוץ פוגש כאשר הם שטים לאי הגולגולת.
הסטגוזאורוס שואג שם ומתנהג כמו קרנף עצבני.
הוא מסתער על המחלצים ונורה למוות.
הסטגוזאורוס היה גם אחד משלושת הדינוזאורים (לצד טירנוזאורוס ואיגואנודון) שהיווה מודל לגודזילה.
הסטגוזאורוס נראה בספרי "העולם שאבד" של ארתור קונאן דויל, בספר "טרזן בבטן האדמה" של אדגר רייס בורוז ובספר "The Shy Stegosaurus of Cricket Creek" העוסק בסטגוזאורוס שנמצא בחווה באורגון וכן בספר "פארק היורה" ו"פארק היורה: העולם האבוד".
בסרט "פנטזיה" מ-1940 נראה סטגוזאורוס איטי שמותקף בידי טירנוזאורוס מרושע, מנסה להיאבק אך נטרף.
סצנת הקרב המפורסמת נשמעת לצלילי היצירה "פולחן האביב" של איגור סטרווינסקי.
במוזיאון הטבע והמדע של דנוור ישנו פסל של מאבק זה, אך במקום טירנוזאורוס מוצב אלוזאורוס (שבניגוד לראשון חי באותה תקופה עם הסטגוזאורוס).
הסטגוזאורוס הופיע גם בכל סרטי "פארק היורה" למעט בסרט הראשון, שבו מוחלף סטגוזאורוס חולה המתואר בספר בטריצרטופס (עם זאת ישנו כיתוב על עוברים במעבדה שהם של סטגוזאורוס).
בסרטים הוא מוצג מעט גדול מדי ובעל לסת בשרנית ולא דמוית מקור.
הוא מופיע גם בסדרה עולם היורה: מחנה הקרטיקון ועולם היורה: תאוריית הכאוס.
סרטים נוספים בהם הסטגוזאורוס בולט הם "כוכב הדינוזאורים", "דינוזאור בחיים!", סרטי "המסע לעמק החלומות" ובתוכנית "הדינוזאורים!" מ-1992.
הוא נראה במספר סדרות טלוויזיה: בפרק הראשון של עונה 4 בסדרה "בראשית" עם אותו דגם של האמבולותריום, באחד מפרקי "דוקטור הו" ובעונה 3 של הסדרה "פרינג'".
בנוסף הוא נראה במגוון סדרות דוקומנטריות העוסקים בדינוזאורים: "הולכים עם דינוזאורים", "הבלדה של Big Al", "הכוכב דינוזאור", "מועדון הקרב הג'ורסי", "הדינוזאורים!", "פלאווורלד", "דינו דן" ו"כשהדינוזאורים שוטטו באמריקה".
במספר משחקי מחשב נראה סטגוזאורוס ביניהם: "מלך הדינוזאורים", "zoo Tycoon", "עולם היורה: המשחק", Jurassic World Evolution, פארק היורה 3: בניית פארק, Jurassic World: Alive ומשחקים נוספים של פארק היורה, "Ark: Survival Evolved", "Combat of Giants" ו-"Gone Home".
ב-17 ביולי 2024, שלד סטגוזאורוס גדול, המכונה "אֵיְפֶּקְס" (Apex, ), נמכר ב-44.6 מיליון דולר (34 מיליון ליש"ט) במכירה פומבית של סותבי'ס בעיר ניו יורק - הסכום הגבוה ביותר ששולם אי פעם על מאובן.
אורך השלד כ- וגובהו .
סטגוזאוריה (שם מדעי: Stegosauria) היא אינפרא-סדרה של דינוזאורים בעלי אגן דמוי עוף אוכלי צמחים שהיו קרובים לאנקילוזאורים.
הסטגוזאורים התאפיינו בלוחות גרמיים או בליטות גרמיות חדות על גבם.
לעיתים כלל זנבם חודי עצם נוספים, ששימשו כנראה להגנה מפני טורפים.
הם התקיימו במשך היורה ותחילת הקרטיקון.
המפורסם מכולם היה הסטגוזאורוס, שפירוש שמו הוא "לטאה מכוסה" או "לטאה בעלת גג", שנתן את השם לאיפרא-סדרה כולה.
סטֵגוֹדוֹן (שם מדעי: Stegodon; מילולית: "שן מקורה") הוא סוג במשפחה הנכחדת סטגודוניים, מסדרת בעלי חדק.
הסטגודון חיו באזורים נרחבים של אסיה וגם ארץ ישראל במהלך תקופות המיוקן והפליסטוקן.
כמה מינים בסוג זה נמנו עם הגדולים שבבעלי החדק; גובה כתפיהם של פרטים בוגרים מהם הגיעו עד לגובה של כארבעה מטרים ואורכם הגיע לכשמונה מטרים, וזאת מבלי למנות את אורך חטיהם, אשר היו באורך של כשלושה מטרים.
בעבר סברו כי הסטגודון הוא מאבותיהם של הפילים ושל הממותות, אולם כיום מאמינים כי אין בנמצא בעלי חיים שהם צאצאי סוג זה.
סטארקראפט הוא משחק וידאו מסוגת אסטרטגיה בזמן אמת אשר פותח והופץ על ידי Blizzard Entertainment ב-31 במרץ 1998 למערכת ההפעלה Microsoft Windows, ב-12 במרץ 1999 למערכת ההפעלה Mac OS Classic, ב-13 ביוני 2000 לקונסולת המשחקים נינטנדו 64 וב-20 בנובמבר 2001 למערכת ההפעלה macOS.
המשחק היה חדשני בשל האפשרות למשחק מקוון, מה שהעניק למשחק גיוון רב ואורך חיים ארוך, והוא במהרה הפך למשחק רשת פופולרי אפילו כיום.
ב-19 במאי 2007 הודיעה בליזארד רשמית על כך שסטארקראפט 2 בפיתוח והמשחק יצא לאור ב-27 ביולי 2010.
עלילת המשחק מתרחשת בתרחיש בדיוני בו שיגרה האנושות אל קצה הגלקסיה חלוצים שהקימו מושבות בגזרת קופרולו (Koprulu Sector), המאוחדת בניהולה של קונפדרציה אנושית.
על פי עלילת המשחק, פלג מורד בשם בני-קוראל (The Sons of Korhal) מורד בקונפדרציה השולטת בו ומקים אוטונומיה עצמאית משל עצמו.
המצב מסתבך עם גילויו של גזע הפרוטוס (Protoss), גזע חייזרי דמוי-אדם.
מסיבה בלתי מובנת הפרוטוס מוחקים את כל יושבי כוכב הנקרא "צ'או סארה" (Chou-Sara) ונעים לכיוון כוכב ושמו מאר סארה (Mar-Sara) כשבכוונתם למחוק גם את כל יושביו.
מאוחר יותר מסתבר שהפרוטוס גרמו למחיקת כל יושבי הכוכב מפני שגזע בשם ה"זֵרְג" - גזע של דמויי-חרקים ענקיים - כבשו את כוכבים אלו וניגעו את כל יושביהם.
הפרוטוס המפותח טכנולוגית ואבולוציונית התחיל במאבקו נגד פלישת הזרג בעוד בני-האדם נכנסים לעימותים פנימיים בין כוחות המיליציה של בני-קוראל והכוחות של הקונפדרציה.
מה שמייחד את סטארקראפט משאר משחקי האסטרטגיה הוא שיש שלושה גזעים השונים כמעט לחלוטין זה מזה.
הגזעים שונים בדרך הבנייה, ההתפתחות, המבנים, היחידות ועוד.
הטראן (Terran) - בני כדור הארץ במקור, אשר הופרדו מן האימפריה הבין-גלקטית ועתה נחושים בדעתם לשמור על האוטונומיה העצמאית שהקימו.
הפרוטוס (Protoss) - גזע עתיק של מיסטיקנים מאורגנים, נוצרו בהנדסה גנטית על ידי הזל-נאגא שנכחדו לפני שנים רבות.
הפרוטוס הם גזע מפותח טכנולוגית המשתמש בכוחות פסיוניים מסתוריים.
הזרג (Zerg) - גזע דמוי חרקים חוצניים, ענקיים הנחלקים לנחילים דמויות מושבות הנמלים והטרמיטים, כאשר בכל מושבה ישנו תת-מוח (Cerebrate) לו מצייתים כל חברי הנחיל, הבנוי מלוחמים שתפקידם להגן על המושבה ומפועלים המספקים את צרכיה.
הזרג מתאפיינים בטכנולוגיה אורגנית ומסתמכים על מספרם הרב.
בראש הזרג עומד ה-Overmind, שנעזר במספר תת-מוחות לשלוט על הנחילים העצומים שלו.
סטארקראפט (SC) הוא משחק אסטרטגיה בזמן-אמת, כלומר: הזמן במשחק רץ ברציפות ולא מתנהל על-פי תורים.
כמו משחקים רבים מסוג זה, סטארקראפט מבוסס על מספר יסודות:
איסוף משאבים לשם בניית מתקנים ויחידות (במשחק שני משאבים, מינרלים וגז, המצויים בכמויות מוגבלות).
הקמת ובניית בסיס, מפעלי נשק ומבנים בהם ניתן לחקור ולשדרג טכנולוגיות וכלי נשק חדשים.
מומלץ לבחור מסלול מרכזי ובו להשקיע את מרב המשאבים על מנת לחקור את הטכנולוגיה לעומק.
בנייה, שליטה בצבא וטקטיקה: הגנה על הבסיס מפני האויב, כיבוש משאבים והריסת בסיס האויב.
שליטה מדויקת במספר רב של יחידות (דורש גם תיאום יד-ועין וזריזות).
למעשה, ניתן לומר שבסטארקראפט יש שני רובדי משחק:
אסטרטגי (Macro-management) - איסוף משאבים, בניית הבסיס וביצורו, הכנת הצבא והתפתחות טכנולוגית.
לניהול משאבים מוצלח יש חשיבות בביסוס עמדות המוצא של השחקנים בקרבות עם האויב.
טקטי (Micro-management) - שליטה ביחידות, הנחייתן בעת קרב, הצבתן במקומות אופטימליים, הסגתן מהתקפות מרוכזות של האויב (כגון מכת ברקים), סיורים ומודיעין, ניהול התקפות באופן שבו כל יחידה תנצל את יכולותיה (כוח אש, שריון, ניידות) באופן מרבי (למשל: בעת תקיפה אווירית יש לנטרל קודם את הגנות האוויר של האויב).
הניהול הטקטי מסתמך על תכנון אסטרטגי נכון שמתבצע לפני הכניסה לעימות עצמו.
במהלך המשחק יש לשלוט בשני סוגי הניהול ולבצע אותם בו זמנית.
בניגוד למשחקים אחרים מאותו סוג, שהרבו להציג אויבי מראה (כגון חולית 2, בהם הצבאות היו כמעט זהים, או וורקראפט בהם לכל יחידה של בני האדם הייתה יחידה אורקית מקבילה), שלושת הפלגים בסטארקראפט שונים מהותית זה מזה.
הם לא רק נבדלים ביחידות שלהם, אלא גם בשיטת הבנייה וההתפתחות שלהם.
חלק מהמבנים (בעיקר המבנים המייצרים יחידות) מחוברים לרקטות תעופה המאפשרות להם לרחף באוויר ולהעתיק את מקומם בשעת הצורך.
החובש (medic) יכול לרפא יחידות חי"ר פגועות.
עליהם לבנות מבני תחזוקה ("חוות") בשביל להחזיק צבא גדול, שנמדד בהקצאת מקומות תחזוקה.
מבני ההגנה של הטראן הם בונקרים (שצריך לאייש ב-1-4 חיילים) וצריחי טילים (Missile Turret) נגד מטוסים ויחידות ממוסכות.
מתפתחים על ידי שיגור המבנים מכוכב הבית שלהם.
רכבי הבנייה שלהם מכינים את התשתית לשיגור כאשר הם מסמנים את מקום היעד ובונים עמודי קריסטל (Pylons) שמאפשרים את השיגור עד מרחק מסוים מהעמוד.
מבנים ויחידות פגועים אינם ניתנים לתיקון אך יש סביבם שדה כוח ("מגיני פלזמה") המתחדש עם הזמן.
עליהם לבנות עמודי קריסטל בשביל להחזיק צבא גדול (שנמדד בהקצאת מקומות תחזוקה).
בנוסף, אם אין ליד מבנה מסוים קריסטל המספק לו אנרגיה, המבנה מפסיק להיות פעיל.
מבני ההגנה של הפרוטוס הם תותחי פוטונים (Photons Cannons) נגד כוחות אוויר, קרקע ויחידות ממוסכות.
יחידות הפרוטוס חזקות יחסית למקבילותיהן, אך כתוצאה מכך בזבזניות במשאבים ובהקצאת מקומות התחזוקה.
מתפתחים באופן אורגני על ידי בניית מושבה והפיכת הקרקע לאורגניזם אחד גדול.
מבני זרג יכולים להתפתח רק על מצע אורגני הנקרא Creep, שנוצר על ידי מבנים הנקראים Creep colonies.
כדי לבנות מבנה של זרג יש להביא פועל אל המקום המבוקש ולהורות לו להתפתח למבנה הרצוי, אז הפועל נהפך לגולם ובסיום שלב הדגירה בוקע המבנה הרצוי.
מבני הזרג אינם חייבים את תמיכת ה-Creep כדי לתפקד מרגע שהושלמה בנייתם.
יחידות ומבני הזרג נרפאים ומתחדשים עם הזמן, בקצב איטי.
בשביל להחזיק צבא גדול עליהם לייצר יחידות Overlord (מעין מרכז שליטה מקומי).
מבני ההגנה של הזרג הם Sunken Colonies שמשגר ניבים תת-קרקעיים ו-Spore Colony היורה כדורי חומצה ביחידות אוויריות ממוסכות ולא ממוסכות.
יחידות ומבני הזרג זולים יחסית, אך חלשים לעומת יחידות מקבילות אחרות.
לכן, הצבא של הזרג מבוסס על "הצפה" של האויב במספרים גדולים של חרקים וטפילים.
לכל פלג יש את היתרונות והחסרונות שלו, והגיוון ביכולות הפלגים הוא הסיבה המרכזית להצלחה והפופולריות העצומה שצבר המשחק.
בסטארקראפט ישנם 2 תחומי קרב עיקריים ומספר מצבים עיקריים של יחידות.
יחידות ממוסכות (קרקע או אוויר)
מתחת לקרקע (יחידות מתחפרות, זרג בלבד)
היחידות המחופרות והממוסכות הן נסתרות, לכן לא ניתן לירות בהן, אלא אם הצבא כולל יחידות מסוימות (הנקראות Detectors) או מגדלי הגנה הנושאים גלאים מיוחדים.
רוב היחידות המחופרות לא מסוגלות לבצע התקפות או תזוזה בשעה שהם מחופרים (למעט ה-Lurkers המסוגל להתקיף רק בעודו באדמה).
יחידות ממוסכות יכולות לפעול כרגיל.
המיסוך של יחידות הפרוטוס נעשה באופן אוטומטי ולא דורש אנרגיה, לעומת זאת, המיסוך של יחידות הטראן דורש אנרגיה.
כל יחידה מאופיינת במדדים הבאים, כאשר עבור מדדים עיקריים מופיע גם פס גרפי הממחיש את מצב מדד זה:
נקודות פגיעה (HP) - כאשר מדד זה מגיע לאפס היחידה מושמדת.
נקודות מגן - כאשר מדד זה מגיע לאפס, כל הנזק שהיחידה סופגת מופחת ישירות מנקודות הפגיעה.
נקודות אנרגיה - הכוח שבבעלות היחידה על מנת לבצע את הפעולות הייחודיות לה.
כל יכולת מיוחדת גוזלת נקודות אנרגיה (למשל: מכת ברק של טמפלר גוזלת 75 נקודות) ואי אפשר להפעילן ללא כמות מספקת.
האנרגיה מתחדשת אט-אט עם הזמן.
דירוג התקפה - הנזק שהיחידה גורמת.
דירוג הגנה - הנזק ששריון היחידה סופג (מופחת מהנזק שהיא חוטפת).
רוב היחידות כוללות יכולת התקפית כלשהי, סוגי יכולות אלה הן:
קרב פנים אל פנים (קפא"פ) - התקפות שטובות רק לטווח מגע כנגד מטרות קרקע.
התקפות טווח קרקעיות - התקפות ירי שטובות רק כנגד מטרות קרקע.
התקפות טווח אוויריות - התקפות ירי שטובות רק כנגד מטרות אוויר.
התקפות טווח קרקע/אוויר - טובות הן נגד מטרות קרקע והן נגד מטרות אוויר.
בנוסף, יש מספר יחידות שכוללות יכולות מיוחדות (לא כולל היחידות הבונות שאחראיות על איסוף משאבים).
להלן פירוט על סוגי יכולות אלה:
תובלה: היחידה יכולה לשאת עליה מספר יחידות אחרות ולפרוק אותן.
כל גזע כולל יחידה של תובלה אווירית.
גילוי: יחידה הכוללת Detector לגילוי יחידות ממוסכות.
מיסוך (Cloaking): כאשר היחידה נמצאת במצב זה, לא ניתן לראות אותה או לתקוף אותה כל עוד אין גלאי בסביבה.
התחפרות Borrow (זרג בלבד): היחידה יכולה להתחפר ולהסתתר מתחת לקרקע.
ללא גלאי, לא ניתן לראות או לתקוף יחידות אלה באופן ישיר.
אבולוציה (בעיקר זרג): תהליך בו יחידה הופכת ליחידה אחרת.
בזמן הטרנספורמציה היחידה לרוב לא יכולה לבצע שום פעולה אחרת.
יצירת תחמושת (פרוטוס בלבד): לפרוטוס יש יחידות שאין להן התקפה משלהן אלא יכולות לבנות תחמושת או תת-יחידות שמבצעות את ההתקפה עבורה.
בניית התחמושת עולה כסף וכאשר יחידת האם מושמדת כל תת-היחידות מושמדות גם.
"קסמים": אלה הם "התקפות" שונות שיש ליחידות השונות וכדי להפעילן יש להשקיע אנרגיה (ללא מספיק אנרגיה, אי אפשר להפעילן).
"התקפות" אלה מבצעות פעולות מגוונות: החל מתקיפה (תותח יאמטו, מכת ברק), עבור בנטרול יחידות אויב (Lockdown, הקפאה, האטה) וכלה בדברים טקטיים כמו שתילת טפילים, יצירת אשליות וטלפורטציה.
שימוש חכם ביכולות אלה יכול להטות את מהלך הקרב לטובתך, גם כאשר אתה בנחיתות מספרית.
ליחידה זו שני מצבים: מצב טנק בו היא ניידת ויורה לטווח קצר, ומצב תותח בו היא נייחת אך יורה לטווח רחוק וגורמת הרבה נזק.
"רוח רפאים" Ghost - סוכן חשאי בעל יכולות מיסוך, מתקן המקפיא יחידות מכניות וציין לייזר שבאמצעותו הוא מסמן מטרה לטיל גרעיני.
Wraith - ספינת הקרב הקלה של הטראן, בעלת יכולת מיסוך.
סיירת קרב (Battle Cruiser) - ספינת הקרב הכבדה ביותר במשחק מבחינת כוח אש, שריון ונקודת פגיעה.
בעלת תותח להריסת הגנות האויב בטווח רחוק.
טיל גרעיני (Nuke) - טיל רב עוצמה הגורם נזק רב לכל דבר הנמצא באזור הפגיעה, לפצצה יש לסמן מטרה באמצעות ציין לייזר של Ghost.
קנאי Zealot - החייל הבסיסי, מצויד בלהבים חדים וקטלניים.
פרש Dragoon - יחידה ממוכנת הכוללת תותח פלזמה שטוב הן נגד יחידות קרקע והן כנגד יחידות אוויר.
אביר Templar - לוחם קודש של הפרוטוס, מתקפותיו כוללות מכת ברקים ויצירת אשליות.
שני טמפלרים יכולים להתאחד על מנת ליצור "שד" אנרגיה קטלני הנקרא Archon.
ספינת סיור Scout - יחידת האוויר הבסיסית של הפרוטוס, חזקה יחסית.
נושאת מטוסים Carrier - ספינת המערכה הגדולה של הפרוטוס, יכולה לשאת עד 8 מיירטים שתוקפים את המטרה שמורה להם מפקד הספינה או כל מטרה אפשרית אחרת אם לא ניתנת פקודה מפורשת אחרת.
בורר Arbiter - ספינת חלל הממסכת את כל יחידות הפרוטוס שבסביבתה.
יכולה גם לשגר יחידות ולהקפיא ספינות אויב.
אוברלורד Overlord - שולט ביחידות הזרג, קיומם הכרחי על מנת לתמוך בצבא.
בנוסף, הם Detectors ובעליי יכולת נשיאת יחידות אחרות באוויר והעברתן ממקום למקום.
זרגלינג Zergling - החייל הבסיסה של זרג.
הידרליסק Hydralisk - חרק חזק שהתקפתו היא יריקה למרחק, טובה כנגד יחידות קרקע ואוויר.
אורב Lurker (קיים רק בהרחבה (Brood War)) - יחידה זו אינה מסוגלת לתקוף כאשר היא על פני הקרקע, אך כאשר היא מתחפרת היא יכולה לשלוח את הקוצים שלה דרך הקרקע ולפגוע ביחידות אויב.
מעכל Devourer (קיים רק בהרחבה (Brood War)) - יחידת אוויר של הזרג הפועלת כנגד יחידות אוויר בלבד.
מלכה Queen - חרק בעל יכולות מיוחדות.
סקורג' Scourge - יחידת קמיקזה אווירית.
מחלל Defiler - חרק של הזרג, בעל יכולות מיוחדות ורעל קטלני.
אף שהמשחק המקורי שוחרר בשנת 1998 וההרחבה שלו בשנת 1999, עדיין קיימים ברשת Battle.net שחקנים רבים, זאת מכיוון שהמשחק מציע אתגרים רבים במשחק רשת שאינם באים לידי ביטוי במשחק נגד המחשב.
הישארותו הפנומנלית של סטארקראפט המקורי, משחק פופולרי באינטרנט היא עדות למעמד הרם שהוא זכה לו מבין משחקי המחשב בז'אנר האסטרטגיה.
עד היום נערכות תחרויות פומביות רבות משתתפים בקוריאה, בהן שחקני סטארקראפט נאבקים זה בזה על סכומי כסף משמעותיים, ודירוג בעל יוקרה רבה.
רשימת משחקי סטאר-קראפט אשר ראו אור
סטברופול היא עיר בדרום-מערב רוסיה באזור הקווקז, בירת מחוז סטברופול.
אוכלוסיית העיר מונה כ-450 אלף תושבים.
בעיר ממוקמת האוניברסיטה הפדרלית של צפון הקווקז, המהווה אחת מתשע אוניברסיטאות פדרליות ברוסיה.
העיר נוסדה ב-1777 לפי תוכניתו של גריגורי פוטיומקין על קו אזוב-מוזדוק כמבצר ומחנה צבאי כדי להגן על גבולה הדרומי של רוסיה.
תושבי העיר הראשונים היו קוזקים של טרק.
שמה נגזר משם העיר היוונית-מיתולוגית, סטארופוליס, שמשמעותה ביוונית היא "עיר הצלב".
לפי המסורת, מצאו החיילים שם צלב עתיק.
מיקומה האסטרטגי של העיר עזר לרוסים בכיבוש הקווקז.
בשנת 1843 העיר נהפכה למקום מושבו של בישוף אורתודוקסי וב-1847 מרכז החבל (גוברניה).
בתקופת מלחמת האזרחים ברוסיה התחוללו בעיר קרבות בין חברי הסיעות השונות והעיר עברה מיד ליד מספר פעמים עד שבסופו של דבר נכבשה על ידי הצבא האדום מידי צבא המתנדבים של הגנרל אנטון דניקין ב-19 בינואר 1920. בשנת 1935 שם העיר שונה לוורושילובסק ע"ש קלימנט וורושילוב, אך ב-1943 חזרה לשמה המקורי.
באוגוסט 1942 נכבשה העיר בידי הגרמנים ובינואר 1943 נכבשה בחזרה.
בשנת 1946 התגלה באזור גז טבעי, שנתן דחף לפיתוח המואץ של העיר ובניית צינור גז סטברופול-מוסקבה.
עם העיר קשור מיכאיל גורבצ'וב, שנולד במחוז סטברופול, ובתקופה מסוימת גם היה יושב ראש המפלגה הקומוניסטית של האזור.
ממועדוני ספורט של העיר להישגים הגדולים בזירה ארצית הגדולים הגיע קבוצת כדור יד ויקטור סטברופול.
החבל המנהלי סטברופול הוא סובייקט בפדרציה הרוסית באזור הרי קווקז.
החבל שייך מנהלית למחוז הכלכלי הצפון-קווקזי, שהוא חלק מהמחוז הפדרלי של צפון קווקז.
מרכזו האדמיניסטרטיבי של המחוז הוא העיר סטברופול.
הוא גובל בצפון בקלמיקיה ובמחוז רוסטוב, במערב במחוז קרסנודר, בדרום ברפובליקות קאראצ'אי-צ'רקסיה, קברדינו-בלקריה, צפון אוסטיה, אינגושטיה, וצ'צ'ניה ובמזרח בדאגסטן.
התיישבות אנושית באזור ידוע מהתקופה הפלאוליתית התחתונה.
החל מהמאה ה-7 לפנה"ס אזור היה חלק של ממלכת סקיתים.
בהמשך הוא היה בשליטת סרמטים והחל מהמאה ה-4 הונים.
במאה ה-7 הוא שולב בממלכת הכוזרים ובהמשך באלניה שהייתה ממכלה אזורית נוצרית.
החל מהמאה ה-13 השטח שולב בהורדת הזהב.
בהמשך הוא שולב בתחומי האימפריה העות'מאנית.
בהתאם לתנאי הסכם קוצ'וק קאינרג'ה משנת 1774 השליטה בשטח הועברה לרוסיה.
הרוסים בנו באזור קו ביצורים.
בשנת 1802 הוקמה גוברניית קווקז ובשנת 1822 בירת האזור הועברה לסטברופול.
במהשך ממנה פוצלו מספר יחידות מנהליות חדשות.
לאחר סיום מלחמת האזרחים ברוסיה באזור הוקמה יחידה מנהלית חדשה.
לאחר מספר שינויים בגבולות יחידות מהנליות באזור בשנת 1936 גבולות הבחל היו דומות לגבולות הנוכחיות.
שמה של סטברופול שונה ל"וורושילובסק" ושם החבל שונה ל"חבל אודז'וניקידזה".
בשנת 1942 בור שטחי החבל נכבשו על ידי נאצים ושוחררו במהלך שנת 1943. באותה שנה שונה בחזרה שמה של סטברופול ושם של החבל.
בשנות ה-50 של המאה ה-20 גבולות החבל השתנו מספר פעמים.
בשנת 1958 ממנו פוצלה קלמיקיה.
בשנת 1992 אזור קאראצ'אי-צ'רקסיה פוצל מהחבל.
הרשות המחוקקת היא "דומה של חבל סטברופול" שכוללת 50 חברים.
בראש החבל עומד מושל שנבחר ל-5 שנים.
ולדימיר ולדימירוב נבחר לתפקיד בשנת 2014 ובשנת 2024 נבחר לכהונה השלישית.
מבחינה מנהלית החבל מחולק ל-26 ראיונים ו-10 ערים בעלי מעמד נפרד.
בהתאם לנתונים לשנת 2024 בחבל מתגוררים 2,886,108 תושבים.
בערים מתגוררים 60.9% מכלל התושבים.
בהתאם לנתוני מפקד אוכלוסין של שנת 2021 הרוסים מהווים כ-80% מאוכלוסיית החבל, והארמנים כ-4.7%.
באזור הוקמו מספר מפעלי תעשייה.
מבוצעת הפקת נפט וגז טבעי.
תיירות מהווה חלק משמעותי של כלכלת האזור.
האזור ידוע במקורות מים מינרליים ונבנו בתי מלון רבים.
בחבל קימת רשת מסילות ברזל מפותחת.
בשטח החבל עובר כביש ארצי R-217 "קווקז" שיוצא מחבל קרסנודאר.
בחבל פועלים נמל התעופה מינרלנייה וודי ונמל תעופה בסטברופול שמקלים מטוסים מחוץ לגבולות רוסיה.
דרך שטחי החבל עוברת צנרת נפט מאזור באקו וגז טבעי שבמהך מעביר גש לטורקיה דרך הים השחור.
סטארקראפט 2: כנפי החירות (StarCraft 2: Wings of Liberty) הוא משחק מחשב מז'אנר משחק אסטרטגיה בזמן אמת, שפותח על ידי חברת Blizzard Entertainment, ומהווה המשך למשחק האסטרטגיה המצליח סטארקראפט.
על פיתוח המשחק הוכרז רשמית ב-19 במאי 2007, בכנס שערכה החברה בעיר סיאול שבקוריאה הדרומית.
המשחק יצא לשוק בתאריך 27 ביולי 2010 .
במשחק נעשה שימוש במנוע הפיזיקאלי הַאבוֹק, והוא כולל גרפיקה תלת-ממדית משופרת.
המשחק קיבל ביקורות חיוביות רבות, וכבר בחודש הראשון ליציאת המשחק נמכרו למעלה מ-3 מיליון עותקים ברחבי העולם.
המשחק מכר כ-6 מיליון עותקים עד 2012, בעוד שקודמו, אשר הושק בשנת 1998, מכר כ-11 מיליון עותקים עד היום.
בדומה למשחק הראשון בסדרה - המשחקיות תתבסס על איסוף משאבים ופיקוד על יחידות צבאיות.
משאבים אלו יאפשרו בניית מבנים נוספים, ואלו יאפשרו ליצור יחידות חדשות, אשר תפקידן יהיה איסוף משאבים נוספים או תקיפת האויב.
מטרתו הסופית של השחקן היא השמדת האויב על ידי הרס בסיסו או כל יחידותיו.
במשחק ישנם שני תווכים: התווך הקרקעי (יבשה) והתווך האווירי.
יחידות יכולות לנוע או על הקרקע או באוויר.
יש יחידות שיכולות לתקוף רק תווך אחד מהשניים (ה-zealot של הפרוטוס הוא יחידה קרקעית המסוגלת לתקוף רק מטרות קרקעיות) ויש יחידות המסוגלות לתקוף מטרות קרקעיות ואוויריות (לדוגמה ה-Viking של הטראן).
במשחק שלושה סוגים של משאבים: מינרלים, גז, ומקומות אחסון (אספקה).
מינרלים הם המשאב הבסיסי של המשחק ובאמצעותו בונים בניינים ורוכשים יחידות בסיסיות וזולות.
גז זהו המשאב היותר יקר ויותר מועט, באמצעותו בונים יחידות חזקות ויקרות וכן שדרוגים.
ככל שיחידה חזקה ויקרה יותר ככה יש צורך ביותר גז.
מקומות אחסון מגדירים את כמות היחידות שאפשר לייצר.
הכמות מוגבלת ל-200 יחידות שניתן לבנות בתחילת המשחק.
המשחק מתחיל עם 15 יחידות וניתן להגדיל את הכמות על ידי בניית מבנים מתאימים, למשל עבור הטראן יש לבנות מחסנים הנקראים supply depots.
איסוף משאבים מתבצע על ידי העובד שבמקרה של מינרלים כורה מינרלים (ישנם שני סוגים של מינרלים רגילים ויקרים בצבעים כחול וזהב בהתאמה.
ההבדל הוא שבכריית מינרל רגיל העובד לוקח 5 יחידות של מינרלים וביקר 10 יחידות בפעם אחת), ומביא אותם למבנה המרכזי .
העובד חוזר לעוד סיבוב אוטומטית.
בגז יש לבנות מבנה מיוחד מעל לגייזר כדי לאפשר את האיסוף ואז שולחים עובד בדומה למינרלים.
יש הגבלות לכמות המינרלים והגז הנאספים.
3 עובדים לגייזר ועובד על כל מקום של מינרלים (בכל בסיס ישנם שני גייזרים ושש עד שמונה מקומות של מינרלים).
המשאבים מוגבלים לכל בסיס לכן יש להתרחב לבסיסים חדשים במהלך המשחק.
סטארקראפט 2 כולל את שלושת הגזעים מהמשחק המקורי - הפרוטוס, הטראן והזרג.
למרות ציפיית המעריצים להכרזה על הוספת גזע נוסף למשחק, בליזארד הכריזה כי המשחק יכלול רק את שלושת הגזעים המקוריים.
הטראן הם בני האדם שמופרדים מכדור הארץ ורוצים לשמור על עצמאותם.
בתחילת המשחק הם מאוחדים תחת הדומיניון אחרי שבמשחק המקורי הפילו את הקונפדרציה.
הטכנולוגיה של הטראן מבוססת על טכנולוגיה מודרנית ונראית כהמשך הטכנולוגיה של היום.
היא כוללת מפעלים, חיילים בחליפות חלל, טנקים, טילים וחלליות קרב.
SCV: יחידת העבודה והבנייה של הטראן.
לוקחת מינרלים וגזים על מנת לשפר את הכלכלה של השחקן.
בעלת היכולת לתקן מבנים ויחידות מכניות התקפיות של הטראן, על ידי תיקון ידני והוצאת מינרלים לשם תיקון כל בכל שנייה כל עוד התיקון נמשך.
במידת הצורך יכולים לתקן יחדיו כמה יחידות SCV בו בזמן, ואז התיקון יימשך פחות זמן.
Marine: היחידה הבסיסית ביותר - יחידה ביולוגית שמשתמש ברובה סער היורה למרחק קצר יחסית.
למרות זאת, הוא תוקף גם יחידות קרקעיות וגם יחידות אוויריות.
Reaper: יחידה לפשיטות מהירות - יחידה ביולוגית שמשתמשת בשני אקדחים הגורמים נזק מהיר ליחידות קלות.
מסוגלת לקפוץ במעלה/מורד צוקים בעזרת תרמיל ריחוף.
בעל יכולת על להטיל פצצת הדף אשר נטענת עצמאית מחדש כעבור זמן קבוע.
Marauder: יחידה ביולוגית ותקיפה קרקעית משוריינת ובעלת כוח אש גבוה.
Ghost: יחידה המסוגלת למסך את עצמה (כלומר: להפוך לבלתי-נראית) ולהנחית פצצת אטום על האויב.
בעל היכולת לירות הן על יחידות קרקעיות והן על יחידות אוויריות.
Hellion: ג'יפ מהיר בעל להביור המשמש לפשיטות מהירות.
בעל שני מצבי עמידה, המשנים במעט את מהירותו ואת אופן הירי שלו.
יש ביכולתו לגרום נזק רק ליחידות קרקעיות.
Siege Tank: טנק חזק היכול להתבצר בכל מקום ולשמש כמגן או מתקיף על יחידות או בסיס.
בעל תותחים לטווח קצר וכן "מצב מצור" בו הוא אינו יכול לזוז ומשתמש בהוביצר כבד ארוך טווח ההופך אותו לארטילריה היבשתית של הטראן.
Banshee: מסוק תקיפה אוויר-קרקע בלבד.
משמש בעיקר להתגנבות לבסיס בעל יכולת הפיכה לבלתי-נראית.
Raven: תומך לחימה מהאוויר המגלה אויבים בלתי נראים, בעל יכולת להציב בשדה הקרב תותחי הגנה/תקיפה לזמן קצר, ובעל תכונות מיוחדות נוספות לרבות יכולת 'טשטוש' היכולת של יחידות אויבות לגרום נזק, לזמן מוגבל.
כל יכולותיו הן נטענות עצמאית ומוצגות בכמות האנרגיה שלו.
Viking: יחידה שיכולה לשמש כיחידת אוויר ואדמה כאחת.
מצוינת לפשיטות, ולהגנה נגד אוויר במצב יבשתי, או להתחמקות מאש קרקע-קרקע על ידי בריחה לאוויר.
Medivac: סייעת אווירית שמרפאת יחידות ביולוגיות ויכולה לתפקד כאמבולנס אווירי או כדי להעביר כוחות על המפה.
בעלת הגבלה של כשמונה יחידות פשוטות לכל היותר בו זמנית.
Thor: יחידה עצומה בעלת שריון חזק ותותחים מרובים.
יש לה יכולת של הפגזה ארטילרית חזקה ביותר, ושל מצב תקיפה רגיל.
בשל כובדה העצום היא מסתובבת באיטיות רבה.
BattleCruiser: יחידת האוויר החזקה ביותר של הטראן.
יש בה תותחים חזקים מאוד והיא תוקפת יחידות אוויריות ויבשתיות כאחד.
בעלת יכולת מיוחדת הנטענת מדי זמן קבוע מראש, אשר מקנה יכולת להיעלם תוך 3-4 שניות ולהופיע מיידית במקום נבחר על גבי המפה (ללא הגבלת מרחק).
ולאחר שדרוג מבית השדרוג ליחידות אוויריות, יכולה גם כל יחידה אווירית לטעון ולירות מכה עוצמתית במיוחד לאזור מוגבל.
Probe: יחידת הבנייה והעבודה של הפרוטוס, בשונה מיחידות הבנייה האחרות ה-probe לא בונה את הבניין אלא מסמן את מיקומו וסוגו והבניין נבנה מעצמו.
Zealot: היחידה הפשוטה של הפרוטוס.
לאחר פיתוח שלה באחד מבנייני הטכנולוגיה יכול zealot להסתער במהירות לתוך שדה הקרב.
Colossus: רובוט מכה ארבע-רגלי ענק המסוגל לטפס על צוקים, יורה לקרקע שני לייזרים קטלניים נגד יחידות קלות, בגלל גובהה אפשר להתקיף את היחידה הזו גם בהתקפות נגד יחידות אוויר.
Immortal: יחידת קרקעית עם מגינים מיוחדים המקהים התקפות חזקות, בעלת תותח עוצמתי כנגד מטרות קרקעיות משוריינות.
Stalker: יחידה קרקעית זריזה המסוגלת לשגר את עצמה ולתקוף מרחוק.
Mothership: יחידה מעופפת חזקה אשר מייצרת שדה הסוואה שמעלים יחידות ידידותיות שמסביבה.
ניתן להחזיק רק אחת כזו בכל רגע נתון.
מסוגלת ליצור חור שחור זמני אשר מעלים את יחידות האויב.
Warp Prism: משמש להובלת יחידות וכמקור אנרגיה.
בעל יכולת להרים יחידות אויב לאוויר ולנטרלם לזמן קצר.
Void Ray: יחידה מעופפת היורה לייזר אשר גורם נזק רב יותר ויותר בעת התמקדות במטרה בודדת לאורך זמן.
טובה נגד מבנים, חלשה נגד ירי של נשק קל יותר.
Observer: יחידה מעופפת אשר נועדה לספק מודיעין צבאי לגבי האויב.
היא ממוסכת (בלתי נראית) וכמו כן יכולה לראות יחידות ממוסכות של האויב.
הזרג הם גזע של דמויי-חרקים ענקיים שמסתמך על ביולוגיה, גנטיקה ואבולוציה במקום על טכנולוגיה מכנית.
הזרג מאורגנים בנחילי ענק עליהם שולטים מוחות-על.
Drone: יחידת הבניה והעבודה של הזרג.
כאשר מסמנים ל-drone לבנות, הוא יקריב את עצמו ויהפוך בעצמו לאותו מבנה, מסוגל לבנות מבנים רק על Creep (למעט Hatchery).
Zergling: החרק הפשוט ביותר של הזרג, שניים ממנו נוצרים מלרווה אחת.
Baneling: חרק מתאבד אשר יוצר פיצוץ בעת המוות.
מסוגל לגרום נזק עצום ליחידות מסוג Bio.
Roach: חרק קרקעי בעל שריון חזק היורק חומצה וגורם נזק רב לכל מטרה קרקעית, בעל יכולת לנוע מתחת לקרקע.
Infestor: יחידה תומכת לחימה אשר מסוגלת להשתלט על יחידות אויב מרחוק לזמן קצר, "לשתק" יחידות של האויב ולזמן יחידות בשם "Infested Terran", ובעל יכולת לנוע מתחת לקרקע.
Mutalisk: יחידה מעופפת מהירה ביותר.
Corruptor: חרק מעופף בעל התקפה חזקה כנגד מטרות אוויריות גדולות.
מסוגל להחליש יחידות אויב לזמן קצר.
Overseer: חרק מעופף תומך לחימה המסוגל לגלות אויבים מוסתרים ולנטרל בנייני אויב לזמן מוגבל ועוד.
Broodlord: יחידה אווירית שמשריצה לקרקע חרקים קטנים אשר תוקפים את האויב, נוצרת על ידי שדרוג ה-"Curruptor".
Ultralisk: חרק קרקעי בעל שריון חזק ביותר ולהבים חזקים ביותר.
"לב הנחיל" מוסיף אל סטארקראפט 2 קמפיין חדש, יחידות מולטיפלייר (משחק רב-משתתפים) חדשות שינויים ליחידות קיימות, ובאטל.נט משופרת.
קמפיין "לב הנחיל" ממשיך את סיפור הקמפיין של "כנפי החירות" ועוקב אחרי שרה קריגן, לשעבר מלכת הלהבים ששלטה על הזרג.
בקמפיין זה השחקן שולט על גזע הזרג - בשונה מ"כנפי החירות" בו הוא שולט על הטארן.
בקמפיין 20 משימות והוא כולל גם 7 מיני משימות אבולוציה של יחידת זרג.
Widow Mine: מוקש המתחפר באדמה ושולח טילים אל יחידות אויב קרובות, הטיל מתפוצץ, מסב נזק כבד ליחידה המרכזית ופוגע ביחידות קרובות.
Hellbat: הלבט יכול להשתנות ל-Helion לאחר שדרוג, יחידה משוריינת, טובה נגד יחידות קלות, סופגת יותר נזק מאשר בצורת הליון.
Mothership Core: ליבת ה-Mothership היא גרסה חלשה יותר של ה-Mothership המיועדת לסייע בשלבים המוקדמים של המשחק, יכולה לספק תותח הגנה עוצמתי לנקסוס נבחר, לשגר אותה ואת כל הצבא שלידה אל נקסוס נבחר, וליצור שדה שמאט את יחידות האויב.
Oracle: יחידת סיוע אווירית, יכולה להפעיל את כלי הנשק שלה לזמן מוגבל - תותח הפלזמה שלה מסוגל להרוג עובדים ויחידות קלות במהירות, בנוסף יכולה לזהות יחידות ממוסכות, ולחשוף שדה רחב סביב למבנה או יחידה נבחרת.
Tempest: יחידת ארטילריה אווירית, משגרת כדורי חשמל גדולים לטווח עצום.
את היחידות הללו ניתן לשחק בסיפור של "לב הנחיל":
Viper: יחידת סיוע אווירית, יכולה למשוך אויבים אליה וליצור ענן של ערפל ירוק שגורם לאויבים לתקוף רק יחידות שקרובות אליהם מאוד.
Swarm Host: יחידת זרג ארטילרית, שולחת חרקים זוחלים ללא סוף היורים חומצה למטרה.
בפסטיבל בליזקון בשנת 2014, בליזארד הכריזה על ההרחבה השנייה והאחרונה למשחק.
ההרחבה תשפר את חוויית המשחק ברשת, תוסיף יחידות חדשות וקמפיין חדש אשר ימשיך את עלילת המשחקים הקודמים ויתמקד בגזע הפרוטוס.
בתאריך 17 ביולי 2015, בליזארד החלה במכירה המוקדמת של המשחק, כאשר העותק הדיגיטלי, הניתן לרכישה מהאתר, כולל 3 משימות פרולוג אשר זמינות מידית ממועד הרכישה.
חברת Blizzard Entertainment, יצרה בנוסף לסדרת משחקי המחשב, טורנירים ותחרויות, בהם השחקנים נלחמים זה בזה במשחק.
Blizzard Entertainment מרבה לערוך ולממן תחרויות מסוג זה, ואף להעניק פרסים יקרי ערך לזוכים.
בנוסף להתרחשות שסובבת סביב המשחקים, ישנם גם קריינים, המקריינים את מהלך התחרויות והקרבות.
המשחק גם משוחק בתחרויות גיימינג שאינן תלויות בבליזארד, דוגמת ESL, Cyberathlete Professional League, וכו'.
שחקנים אסיאתיים, במיוחד מסין ומקוריאה הדרומית, בולטים במיוחד בזכיותיהם בתחרויות שכאלה.
סטבאן יובטיץ' (בסרבית: Stevan Jovetić; נולד ב-2 בנובמבר 1989 בטיטוגרד) הוא כדורגלן מונטנגרי, המשחק בעמדות החלוץ והקיצוני באומוניה ניקוסיה ונבחרת מונטנגרו, בה הוא משמש כקפטן.
יובטיץ' החל לשחק כדורגל כשהיה בן 11 במועדון המונטנגרי מלדוסט פודגוריצה, וב-2003 עבר למחלקת הנוער של המועדון הסרבי פרטיזן בלגרד.
באפריל 2006, בגיל 16 בלבד, ערך יובטיץ' את הופעת הבכורה שלו בקבוצה הבוגרת של פרטיזן, במשחק מול FK ווז'דובאק.
בעונת עשה יובטיץ' את התקדמותו הגדולה.
בפתיחת העונה הוא כבש שלושער במשחק מוקדמות גביע אופ"א, ובמהלכה כבש 12 שערי ליגה שסייעו לקבוצתו לזכות באליפות סרביה.
בינואר 2008 הוא החל לכהן כקפטן של פרטיזן בלגרד במקומו של אנטוניו רוקאבינה שעזב, על אף שהיה בן 18 בלבד.
בעקבות יכולתו הטובה, התעניינו בשרותיו מספר קבוצות בכירות ברחבי אירופה.
במאי 2008 חתם יובטיץ' בקבוצת פיורנטינה מהסרייה א'.
בעונתו הראשונה בפיורנטינה הוא שיחק ב-29 משחקים, רובם כמחליף, וכבש שני שערים.
בעונת החל יובטיץ' להפוך לשחקן הרכב קבוע בפיורנטינה, ובפתיחת העונה כבש שער מול ספורטינג ליסבון שסייע לקבוצתו להעפיל לליגת האלופות.
בשלב הבתים של המפעל הוא המשיך את הצטיינותו, עם צמד שערים בניצחון 0–2 על ליברפול האנגלית.
ב-19 ביולי נמכר יובטיץ' למנצ'סטר סיטי מהפרמייר ליג תמורת 30 מיליון ליש"ט.
בעונה הראשונה שלו בסיטי הוא הרבה להיפצע ושיחק רק 11 משחקים בפרמייר ליג וכבש 3 שערים, אך היה חלק מעונת האליפות של הסיטי שזכתה גם בגביע הליגה.
ב-31 ביולי 2015 הושאל לאינטר מילאנו האיטלקית לעונה וחצי, עסקה שהפכה לרכישה בהמשך.
ב-28 באוגוסט 2017 חתם יובטיץ' במונקו.
ב-10 בינואר 2017 הושאל לסביליה הספרדית עד לסוף העונה.
ב-29 באוגוסט 2017 חתם יובטיץ' לארבע שנים במונקו.
ב-27 ביולי 2021 חתם יובטיץ' בהרטה ברלין בחוזה לשנתיים.
ב-4 בספטמבר 2023 חתם יובטיץ' באולימפיאקוס.
ב-30 בספטמבר 2024 חתם יובטיץ' באומוניה ניקוסיה.
יובטיץ' משחק בנבחרת מונטנגרו מאז שנת 2007, עת ערך את הופעת הבכורה שלו במשחק מול נבחרת הונגריה במרץ אותה שנה.
הוא מלך השערים וההופעות של נבחרת מונטנגרו.
במקביל, הוא מכהן כקפטן הנבחרת.
סטגדיש הוא קטע מוזיקלי בן שניות בודדות המנוגן באמצעות מערכת תופים, לאחר בדיחה או קטע הומוריסטי, לשם הדגשת שורת המחץ שלו.
נגינת הסטגדיש מאפיינת בעיקר מופעי סטנד-אפ או מונולוגים בתוכניות אירוח.
לעיתים, כאשר הבדיחה אינה מוצלחת במיוחד, מנגן המתופף את המקטע בסרקזם, או שאדם בקהל מחקה את קול התופים.
חיקוי זה הוא גם מקור המילה "סטגדיש", שהיא אונומטופיה של צליל התופים.
סטארקיד הפקות , היא להקת תיאטרון שהוקמה על ידי סטודנטים באוניברסיטת מישיגן באן ארבור בשנת 2009. עם סיום לימודיהם של רוב החברים, עברה פעילותה לשיקגו.
הפקות הקבוצה (למעט "שקר לבן קטן", באנגלית "Little White Lie") הפכו ללהיטי אינטרנט, וזכו, עד יוני 2012, לכמעט 129 מיליון צפיות ב-YouTube.
לערוץ ה-YouTube של הקבוצה יש יותר מ-600,000 מנויים.
קבוצת טים סטארקיד מורכבת משחקנים, כותבים, במאים, כוריאוגרפים ומעצבים, שרובם למדו באוניברסיטת מישיגן של מוזיקה, תיאטרון וריקוד.
הם נפגשו כששיתפו פעולה ועבדו יחד על מחזות מקוריים בארגון תיאטרון שתלמידים מריצים (Basement Arts).
ב-2007, לפני הקמת "סטארקיד הפקות", יצרו כמה מחברי הקבוצה (מאט לאנג, ניק לאנג, בריאן הולדן, דארן כריס, לורן לופז, אילונה פינלי, כריס אלן וג'ים פובולו) סדרת טלוויזיה אינטרנטית בשם "שקר לבן קטן".
ההפקה מומנה באמצעות פרס שזכו בו בתחרות ב-SOAPnet, על סרט וידאו בשם "ככל שהם נופלים יותר קשה" (The Harder They fall).
באפריל 2009, התלמידים הכינו פארודיה מוזיקלית על הארי פוטר ששמה "מחזמר מאוד פוטרי" (A Very Potter Musical).
סרטון המחזמר הופץ באינטרנט וגייס עוקבים מכל העולם.
בעקבות הצלחת המחזמר נוצרה קבוצת סטארקיד הפקות, ונקראה על פי ציטוט מ"מחזמר מאוד פוטרי".
המופע הראשון של סטארקיד הפקות, הארי פוטר: המחזמר ("Harry Potter, The Musical"), הוצג בימים 9 עד 11 באפריל 2009 ב"מרכז הדרמה וולגרין" של אוניברסיטת מישיגן.
שמו שונה מאוחר יותר, משיקולי זכויות יוצרים, למחזמר מאוד פוטרי ("A Very Potter Musical").
המחזמר הפרודי מתייחס לספרים 1, 4, 6 ו-7 בסדרת ספרי "הארי פוטר", אך מתרחש בשנת הלימודים השנייה בהוגוורטס.
ערוץ ה-YouTube של הקבוצה, בשם "סטארקיד פוטר", נוצר ב-19 ביוני 2009, והווידאו של המופע פורסם בו ב-5 ביולי 2009. הוא מופיע ברשימת "עשרת סרטי הווידאו הויראליים הטובים ביותר של 2009" באתר האינטרנט "EW.com" של המגזין אנטרטיינמנט ויקלי.
קבוצת סטארקיד הפיקה והקליטה מחזמר שני, אני והזין שלי (באנגלית Me And My Dick), בסתיו 2009. ההקלטה פורסמה באתר iTunes, והפכה למחזמר הראשון בהפקת סטודנטים שהגיע למצעד "בילבורד הוט 100".
מחזמר פרודי נוסף על הארי פוטר, מחזמר מאוד פוטרי: ההמשך ("A Very Potter Sequel"), בוצע ב"מרכז הדרמה וולגרין" של אוניברסיטת מישיגן בימים 14 עד 16 במאי 2010. הוא עוקב אחר השנה הראשונה, השלישית והחמישית של ספרי הארי פוטר, ומתרחש בשנת הלימודים הראשונה של הארי בהוגוורטס.
הקלטת הווידאו הוקרנה בכנס מעריצי הארי פוטר באורלנדו, פלורידה, ב-17 ביולי 2010, ופורסמה ב-YouTube ב-22 ביולי.
המחזמר הגיע באוגוסט 2010 לרשימת "מה חם השבוע" באתר EW.com של אנטרטיינמנט ויקלי.
רוב שירי המחזמר מופיעים ב"אלבום סטארקידי מאוד" (A Very Starkid Album), שהגיע למקום ה-14 במצעד אלבומי הפופ של אייטונס.
"מחזמר מאוד פוטרי: ההמשך" היה מועמד ל"פרס מֵשֵבְּל" (Mashable Award) כסרטון האינטרנט הטוב ביותר.
ב-1 בנובמבר 2010 הודיעה סטארקיד הפקות על הפקה חדשה בשם סטארשיפ, העוסקת בכוכב לכת ששוכנים בו חרקים גדולים.
גיבור המחזמר, באג, מוצא ספינת חלל אנושית ושואף להפוך ללוחם חלל.
המופע בוצע בשיקגו בימים 11 עד 22 בפברואר 2011. הווידאו פורסם ב-YoTube ב-30 באפריל 2011, והתקיימו הקרנות בכורה בניו יורק, לוס אנג'לס ושיקגו.
ב-7 ביוני 2011 יצא, במהדורת קינדל בלבד, ספר של קבוצת סטארקיד ושמו "ספר הבריון" (The Bully Book).
בחודש מרץ 2012 העלו סטארקיד הפקות מופע חדש בשם "באטמן - המחזמר" (Holy Musical B@tman).
המופע מבוסס על עלילות הקומיקס באטמן של DC קומיקס.
לאחר שחזה ברצח הוריו, ברוס ויין מתחייב להקדיש את חייו למלחמת אדם אחד בפשע.
אבל כאשר הוא מבין שהוא בודד, הוא יוצא לחפש לעצמו חבר-על.
ב-15 בדצמבר 2012 פורסם המחזמר הפארודי השלישי על הארי פוטר "מחזמר מאוד פוטרי - תלת מימד - מסיימים שנה" (באנגלית A Very Potter 3D - senior year).
המחזמר זכה למאות אלפי צפיות, וכלל הופעות אורח של כלל השחקנים שאי פעם השתתפו בהפקות סטארקיד.
ב-28 בנובמבר 2013 פרסמה סטארקיד הפקות הפקה חדשה בשם מעוות ("Twisted").
כמחזמר פארודי על הסרט "אלאדין".
בדומה לעלילת המחזמר המפורסם "מרשעת" סביב דמותה של המכשפה הרעה מהמערב, מעוות מספר את עלילת "אלאדין" מנקודת המבט של ג'אפר, יועצו של הסולטאן.
המחזמר צוחק על דמויות של דיסני.
הצגת הבכורה של מעוות אירעה ביולי 2013.
ב-13 באוקטובר 2014 פורסם בערוץ היוטיוב של סטארקיד המחזמר אני - פארודיה ("ANI - A PARODY"), פארודיה שמבוססת על סדרת סרטי המדע הבדיוני המפורסמת, מלחמת הכוכבים.
ב-9 באפריל 2014 הוכרז על המחזמר המסע לאורגון (The Trail to Oregonׂ) כחלק מעונת קיץ 2014 של סטארקיד, יחד עם "אני".
המחזמר הוא פארודיה שמבוססת על משחק המחשב המפורסם "The Oregon Trail" ומתרכז במשפחה של חוואים שהאבא שרף את החווה (למרות שהם מאשימים את אלוהים) והם פותחים במסע אל אורגון.
ב - 31 בדצמבר 2016 עלה ליוטיוב המופע מביא האש (firebringer) שמדבר על אנשי המערות שגילו את האש.
ב - 23 בדצמבר 2018 עלה המופע הבחור שלא אהב מחזות זמר (the guy who didn't like musicals) שמדבר על פול, בחור שלא אוהב מחזות זמר ונאלץ להילחם באפוקליפסת הזומבים החייזריים המוזיקליים.
בליל כל הקדושים 2019 עלה מופע אימה-קומדיה בשם בלאק פריידיי (Black Friday), שמדבר על צעצוע חדש בשם Tickle me Wiggly שמגיע לחנויות בבלאק פריידיי, והביקוש הגבוה אליו גורם לקונים להילחם עד מוות זה בזה במטרה לרכוש אותו.
העלילה מתרחשת בעיירה הצ'טפילד, שבה גם מתרחשת עלילת הבחור שלא אהב מחזות זמר.
באוקטובר 2020 יצאה סדרת הרשת זמן סיוט.
לה שלושה פרקים, שכל אחד מהם מחולק לשני חלקים - פרק אחד: האייפ-מן של הצ'טפילד ועולם הצופים, פרק שתיים: תמיד ולנצח וממזר הזמן, פרק שלוש: ג'יין היא מכונית והמכשפה ברשת.
כל חלק מספר סיפור אימה אחר שמתרחש בהצ'טפילד, כולם קשורים לדמויות שכבר הכרנו.
לא בדומה למחזות הזמר האחרים, את זמן סיוט סטארקיד צילמו בזום בגלל הקורונה, אבל גם את הפרקים האלו הם פרסמו ביוטיוב.
מחזמר מאוד פוטרי - 2008
מחזמר מאוד פוטרי: ההמשך - 2010
מחזמר מאוד פוטרי: מסיימים שנה - 2012
שדה תעופה של ציפורים - 2013
מעוות - סיפורו הלא נודע של הוואזיר המלכותי - 2013
הבחור שלא אהב מחזות זמר - 2018
חנונים מתחסדים חייבים למות - 2023
את רוב ההפקות של סטארקיד (מחזות הזמר) ניתן למצוא בערוץ היוטיוב של הקבוצה, אך במערכונים "3אבר" ו"שדה תעופה של ציפורים" ניתן לצפות רק בתשלום.
דארן כריס - טובי פיליפס ("שקר קטן לבן"), הארי פוטר ("מחזמר מאוד פוטרי", "מחזמר מאוד פוטרי: ההמשך"), הארי פוטר ("מחזמר מאוד פוטרי: מסיימים שנה")
בריאן הולדן - זאק ("שקר לבן קטן"), פלופסי ("אני והשמוק שלי"), רמוס לופין ("מחזמר מאוד פוטרי: ההמשך"), ג'וניור/ויטו מוסקיטו ("סטארשיפ"), סופרמן/קלארק קנט ("באטמן - המחזמר"), רובאוס האגריד / רמוס לופין/בסיליסק ("מחזמר מאוד פוטרי: מסיימים שנה"), ג'אר ג'אר / מוטי ("אני"), סמלי בולז ("מביא האש").
מאט לאנג - כותב ("שקר לבן קטן"), כותב/במאי/עורך ("מחזמר פוטרי מאוד"), כותב/במאי/מעצב תלבושות ("אני והשמוק שלי"), במאי/כותב/עורך ("מחזמר פוטרי מאוד: ההמשך"), במאי/כותב ("סטארשיפ").
ניק לאנג - קווין בושוולד ("שקר לבן קטן"), ארתור ויזלי/סורטי/סקארפי/מאמא אמברידג'/פיטר פטיגרו ("מחזמר פוטרי מאוד: ההמשך"), קולר באג/מר באג ("סטארשיפ"), רובין/ברק אובמה ("באטמן - המחזמר"), סורטי/סקראפי/ארתור ויזלי ("מחזמר מאוד פוטרי: מסיימים שנה"), פלפטין / אובי וואן ("אני"), קריין ("זמן סיוט").
ג'וזף ווקר - לורד וולדמורט ("מחזמר מאוד פוטרי"), שמוק ("אני והשמוק שלי"), דולורס אמברידג' ("מחזמר מאוד פוטרי: ההמשך"), אפ ("סטארשיפ"), באטמן ("באטמן - המחזמר"), לורד וולדמורט/ טום רידל ("מחזמר מאוד פוטרי: מסיימים שנה"), הווזיר שלפני ג'אפר\אחמד ("טוויסטד - סיפורו הלא נודע של הוואזיר המלכותי"), טארקין ("אני"), דאקר ("מביא האש").
דילן סנדרס - אלבוס דמבלדור ("מחזמר מאוד פוטרי", "מחזמר מאוד פוטרי: ההמשך"), טוטסי נודלס/פינסר ("סטארשיפ"), גרין לנטרן/הדחליל ("באטמן - המחזמר"), אלבוס דמבלדור / האיש עם הזקן ("מחזמר מאוד פוטרי: מסיימים שנה"), ג'אפר ("טוויסטד - סיפורו הלא נודע של הוואזיר המלכותי"), טום יוסטון ("בלאק פריידיי") טום יוסטון ("זמן סיוט")
ג'ף בלים - סוויט תות' ("באטמן - המחזמר"), הרעגוג ("מחזמר מאוד פוטרי: מסיימים שנה"), אלאדין ("טוויסטד - סיפורו הלא נודע של הוואזיר המלכותי"), האבא (המסע לאורגון), סאם/מקנמרה/מר דייווידסון ("הבחור שלא אהב מחזות זמר") איש ממהר ("בלאק פריידיי"), איש ממהר/ אנדי/ טינקי ("זמן סיוט")
מרדית' סטפיין - מרדית' ("שקר לבן קטן"), מגה-גירל ("סטארשיפ"), איש החידות/רייצ'ל דוז\וונדר וומן ("באטמן - המחזמר"), הרמיוני גריינג'ר ("מחזמר מאוד פוטרי: מסיימים שנה"), שהרזאד ("טוויסטד - סיפורו הלא הנודע של הוואזיר המלכותי"), ג'מילה ("מביא האש").
ג'ים פובולו - ג'ים פובולו ("שקר לבן קטן"), גרגורי גויל/רמבלרור ("מחזמר מאוד פוטרי"), גרגורי גויל/פירנז/ביל ויזלי/דראקו בעבר ("מחזמר מאוד פוטרי: ההמשך"), המלכה/סוויטהארט מוסקיטו ("סטארשיפ"), מיסטר פריז ("באטמן - המחזמר"), גרגורי גויל/רמבלרור/ביל ויזלי ("מחזמר מאוד פוטרי: מסיימים שנה), ראש השומרים\שומר #1 ("טוויסטד - סיפורו הלא נודע של הוואזיר המלכותי").
רייצ'ל סוגלין - הנסיכה ("טוויסטד - סיפורו הלא נודע של הוואזיר המלכותי"), האמא (המסע לאורגון), אמברלי ("מביא האש").
בוני גרוסון - הרמיוני גריינג'ר ("מחזמר מאוד פוטרי", "מחזמר מאוד פוטרי: ההמשך").
איי ג'יי הולמס - הלב של ג'ואי ("אני והשמוק שלי"), גילדרוי לוקהארט ("מחזמר מאוד פוטרי: מסיימים שנה").
ג'ו מוזס - סוורס סנייפ ("מחזמר מאוד פוטרי", "מחזמר מאוד פוטרי: ההמשך"), השמוק של ריק ("אני והשמוק שלי"), קרייונדר ("סטארשיפ"), סוורוס סנייפ/ניק כמעט בלי ראש ("מחזמר מאוד פוטרי: מסיימים שנה"), בוב / וירס ("אני").
ג'וליה אלבאין - וינסנט קראב/פרסי ויזלי ("מחזמר מאוד פוטרי", "מחזמר מאוד פוטרי: ההמשך"), ספקס ("סטארשיפ"), ויקי וייל ("באטמן - המחזמר"), אמילי ("אני").
כריס אלן - דודר ריס ("שקר קטן ולבן"), אלפרד פניוורת'/דו-פרצוף ("באטמן - המחזמר"), מירטל המייללת / ברטי קראוץ' הצעיר / עין הזעם מודי / טום רידל האב ("מחזמר מאוד פוטרי: מסיימים שנה"), אני ("אני").
בריאן רוזנטל - קווירניוס קווירל ("מחזמר מאוד פוטרי"), שיימוס פינגן/ג'יימס פוטר/רון בעבר ("מחזמר מאוד פוטרי: ההמשך"), שיימוס פינגן\ג'יימס פוטר\קווירניוס קווירל ("מחזמר מאוד פוטרי: מסיימים שנה").
דניס דונבן - פברואר ("סטארשיפ"), קאטוומן/שליחת פיצה ("באטמן - המחזמר"), גברת קול ("מחזמר מאוד פוטרי: מסיימים שנה"), מארה ("אני"), קירי ("מביא האש").
דווין ליטל - צ'ו צ'אנג ("מחזמר מאוד פוטרי"), מיס קוטר ("אני והשמוק שלי"), צ'ו צאנג/צ'רלי ויזלי ("מחזמר מאוד פוטרי: ההמשך"), צ'ו צ'אנג ("מחזמר מאוד פוטרי: מסיימים שנה").
ניקולס ג'וזף שטראוס-מתט'יה - סנאץ' בעבר ("אני והשמוק שלי"), סיריוס בלאק ("מחזמר מאוד פוטרי: ההמשך"), הפינגווין ("באטמן - המחזמר"), פנריר גרייבק/סיריוס בלאק ("מחזמר מאוד פוטרי: מסיימים שנה").
קורי דוריס - ביג טאליווקר ("אני והשמוק שלי"), יאקסלי ("מחזמר מאוד פוטרי: ההמשך"), קינגסלי שאקלבולט ("מחזמר מאוד פוטרי: מסיימים שנה"), הסבא/קלטוס ג'ונס (המסע לאורגון), ביל ("הבחור שלא אהב מחזות זמר"), פרנק פרייסלי/ביל ("בלאק פריידיי"), ביל ("זמן סיוט")
אלונה פינליי - סאמי ריס ("שקר קטן ולבן"), מאדאם פומפרי\הגבירה באפור\עכביש ("מחזמר מאוד פוטרי: מסיימים שנה").
אריק קאן גייל - כותב, במאי ("שקר קטן ולבן", "אני והשמוק שלי"), שוטר קוסמים ("מחזמר מאוד פוטרי: מסיימים שנה"), סבולבה ("אני").
טיילר בראנסמן - סדריק דיגורי/קורניליוס פאדג' ("מחזמר מאוד פוטרי"), לוציוס מאלפוי ("מחזמר מאוד פוטרי: ההמשך"), פרופסור מקגונגל / סדריק דיגורי / לוציוס מאלפוי ("מחזמר מאוד פוטרי: מסיימים שנה").
ריצ'רד קמפבל - נוויל לונגבוטום ("מחזמר מאוד פוטרי"), ריק/ילד ששונא את ג'ואי ("אני והשמוק שלי"), נוויל לונגבוטום/הרמיוני בעבר ("מחזמר מאוד פוטרי: ההמשך"), נוויל לונגבוטום / פרנק לונגבוטום ("מחזמר מאוד פוטרי: מסיימים שנה").
בראנט קוקס - רואץ' ("סטארשיפ"), קולין קריווי /פרסי ויזלי/ שוטר קוסמים ("מחזמר מאוד פוטרי: מסיימים שנה").
ניק גייג' - הסולטן\הג'יני\[[[סקאר]]] ("טוויסטד - סיפורו הלא נודע של הוואזיר המלכותי").
בריטני קולמן - בלטריקס לסטריינג' ("מחזמר מאוד פוטרי"), דין תומאס ("מחזמר מאוד פוטרי: ההמשך"), בלטריקס לסטריינג'/דין תומאס ("מחזמר מאוד פוטרי: מסיימים שנה").
אריאל גולדמן - וויני ("אני והשמוק שלי"), לילי אוונס/לונה לאבגוד/פרד ויזלי/הדוויג ("מחזמר מאוד פוטרי: ההמשך"), לילי פוטר/ חנה אבוט/מארי רידל ("מחזמר מאוד פוטרי: מסיימים שנה").
אלי גורדון - וונסה ("אני והשמוק שלי").
אוונה לינץ' - לונה לאבגוד ("מחזמר מאוד פוטרי: מסיימים שנה").
רוברט מניון - גסטון\שומר #3 ("טוויסטד - סיפורו הלא נודע של הוואזיר המלכותי"), פרופסור הידג'נס/הוט צ'וקלייט בוי ("הבחור שלא אהב מחזות זמר"), אית'ן גרין/ כריס קינגל ("בלאק פריידיי"), כריס קרינגל/ אית'ן גרין/ טוני גרין/ פרופסור הידג'נס ("זמן סיוט")
לילי מרקס - פנסי פרקינסון/מולי ויזלי ("מחזמר מאוד פוטרי"), הלב של סאלי/מנהלת הפוסיס ("אני והשמוק שלי"), מולי ויזלי ("מחזמר מאוד פוטרי: ההמשך"), פנסי פרקינסון/מולי ויזלי ("מחזמר מאוד פוטרי: מסיימים שנה").
אל פיי מונקה - טיפאני ("אני והשמוק שלי"), פלר דלאקור/אלבוס פוטר\בסיליסק ("מחזמר מאוד פוטרי: מסיימים שנה").
סאנגו טאג'ימה - לוונדר בראון ("מחזמר מאוד פוטרי"), לוונדר בראון/ג'ורג' ויזלי\הארי בעבר ("מחזמר מאוד פוטרי: ההמשך"), לוונדר בראון ("מחזמר מאוד פוטרי: מסיימים שנה").
ניקו אייג'ר - שרלוק הולמס הרשע ("באטמן - המחזמר"), תומאס רידל ("מחזמר מאוד פוטרי: מסיימים שנה").
אלכס פול - בחורה רנדומלית/קפטן הוק ("מעוות")
לורן ווקר - מולאג ("מביא האש")
ג'יימי בארנס - צ'ורן ("מביא האש")
טיפאני וויליאמס - טיבלין ("מביא האש")
ג'ון מטסון - פול ("הבחור שלא אהב מחזות זמר"), וויגלי/פול/גארי ("בלאק פריידיי")
מריה רוז פיית' - זואי/אליס/ גרין פיס גירל ("הבחור שלא אהב מחזות זמר") גרין פיס גירל/ אליס/ וובי/ דאג ("זמן סיוט") סטפני לאוטר ("חנונים מתחסדים חייבים למות")
קים וויילין - בקי בארנס ("בלאק פריידיי"), בקי בארנס/ג'יין פרקינס בגוף של בקי/ סילביה/ ג'ני/ גברת הולווי ("זמן סיוט")
קורט מגה - הנשיא הווארד גודמן ("בלאק פריידיי") ג'ונתן/ דיוק ("זמן סיוט")
אנג'לה גיאראטאנה - לקס פוסטר ("בלאק פריידיי"), לקס פוסטר/ המכשפה ברשת/ לוסי ("זמן סיוט")
ג'יימס טולברט - קסנדר לי/מוריס ("בלאק פריידיי"), בלינקי ("זמן סיוט")
קנדל ניקול יקשי - האנה פוסטר/טים יוסטון ("בלאק פריידי") האנה פוסטר/ טים יוסטון ("זמן סיוט")
סטבאן מוקרניאץ, בשמו בלידה סטבאן סטויאנוביץ' (בסרבית: Стеван Мокрањац, Стеван Стојановић או בכתב לטיני - Stevan Mokranjac, Stevan Stojanović, 9 בינואר 1856 נוגטין - 28 בספטמבר 1914 סקופיה) היה מלחין, מנצח מקהלה, צ'לן ומורה סרבי למוזיקה.
כונה לעיתים קרובות "אבי המוזיקה הסרבית" או "הדמות החשובה ביותר של הרומנטיזם המוזיקלי הסרבי".
היה מייסד ויושב ראש ראשון של "חברת המוזיקאים הסרבים".
מחרוזת 15 הסויטות למקהלה "רוּקוֹבֶטי" ("זרי פרחים") בהשראת הפולקלור מאזורים שונים של סרביה, של יוגוסלביה לשעבר ובולגריה נחשבות לאבן פינה במוזיקה הקלאסית הסרבית.
משנת 1906 היה חבר בהתכתבות של האקדמיה המלכותית הסרבית.
סטבאן סטויאנוביץ' נולד בשנת 1856 בעיר נגוטין, אז בנסיכות סרביה.
קרובה לגבול עם ולאכיה ובולגריה, נגוטין הייתה אז עיירה בת מעל 3,000 תושבים.
בני סטויאנוביץ' קיבלו את הכינוי "מוקרניאץ" לפי הכפר מוקראניה (Mokranje) שבו חיו אבותיהם.
"מוקרניאץ" - משמעותו - "בן היישוב מוקראניה".
האב, בעל מסעדה שבנה בשנת 1850 את בית משפחתו בנגוטין, נפטר יומיים אחרי לידת בנו.
מוקרניאץ גודל על ידי אמו, יחד עם שלושת אחיו.
בגיל 10 קיבל את כינורו הראשון כמתנה מאחד מדודיו.
את רוב ילדותו ונעוריו בילה בעיירת הולדתו, נגוטין, בזאייצ'אר ובבלגרד.
בגיל 15 המשפחה עברה לגור בבלגרד.
שם סיים סטבאן את לימודי ה"גימנסיה" ונרשם לבית הספר הגבוה, לפקולטה למדעי הטבע ולמתמטיקה, מפני שלא הייתה קיימת עדיין אקדמיה למוזיקה.
עם זאת משיכתו למוזיקה וכשרונותיו הביאו אותו עוד כתלמיד תיכון לשורות החברה הכוראלית (מקהלתית) של בלגרד.
הוא הפך לחברה הצעיר ביותר.
סופו של דבר זכה למלגה מטעם הממשלה הסרבית שאיפשרה לו לנסוע ללימודים בחו"ל.
עם זאת הכסף שעמד לרשותו היה מוגבל ולא יכול היה לזכות בדיפלומה של האקדמיה למוזיקה.
בשנים 1883-1879 למד מוקרניאץ באקדמיה למוזיקה במינכן אצל יוזף ריינברגר עם מלגה מטעם החברה המקהלתית של בלגרד.
אחרי שב-1883 בעקבות תקרית מסוימת הופסקה לו המלגה, בשנים 1885-1884 למד מוקרניאץ אצל מורים ואצל אלסנדרו פאריזוטי ברומא.
לאחר מכן למד שנתיים נוספות (1887-1885) בקונסרבטוריון בלייפציג אצל סלומון יאדאסון ואצל קארל ריינקה.
בשנת 1878 מוקרניאץ ארגן קונצרט לכבוד מלאת 25 שנה לחברה הכוראלית (מקהלתית) של בלגרד.
אחרי שנת 1884 ניצח בבלגרד את מקהלת האגודה הכוראלית על שם "קורנליה סטנקוביץ'" ובשובו הסופי למולדת בתום הלימודים, בשנת 1887 התמנה למנצח החברה הכוראלית בבלגרד, תפקיד אותו מילא עד סוף ימיו..
הוא לימד מוזיקה בגמנסיה מס.1 בבלגרד ואחר כך בסמינר לכמרים.
בשנת 1899 סייר המקהלה מבלגרד גם בברלין.
מוקרניאץ ניצח גם על מקהלות מקומיות נוספות, למשל על מקהלת יאקשיץ' של פועלי הדפוס ועל המקהלה היהודית-סרבית.
בתקופה זו נשא מוקרניאץ לאישה זמרת בשם מריה "מיצה" פרדיץ', חברה במקהלתו וב-20 שנה צעירה ממנו, אחייניתו של הצייר אורוש פרדיץ'.
לזוג נולד בן, מומצ'ילו, שלא הביא לעולם צאצאים.
דוד אשתו צייר דיוקן של המוזיקאי.
בשנת 1899 מוקרניאץ הקים יחד עם צבטקו מנוילוביץ' ועם סטניסלב ביניצ'קי את "בית הספר הסרבי למוזיקה", בו לימד את המקצועות העיוניים והיה מנהלה הראשון עד שנת 1913. באותה שנה ייסד גם את הרביעייה הסרבית הראשונה יחד עם פ.
מוקרניאץ ניגן בה בכינור השני.
בשנים 1893-1889 מילאה רביעייה זו תפקיד חלוצי במוזיקה הקאמרית במדינה.
בשנים 1910 ו-1911 בערוב מלחמות הבלקן, ערך מוקרניאץ ומקהלתו סיורי הופעות נוספים, האחרון בריאקה, טריאסטה וזאגרב.
את רוב יצירותיו הידועות הלחין מוקרניאץ בשלהי המאה ה-19, אך המשיך להלחין גם בתחילת המאה ה-20.
בשנת 1912 בגלל מחלה נאלץ להפסיק בהדרגה את פעילותו כמנהל החברה המקהלתית בבלגרד.
בימי מלחמת העולם הראשונה נמלט המלחין עם משפחתו מבלגרד לסקופיה.
באותה שנה, בספטמבר 1914 הוא הלך לעולמו.
בהתחלת פעילותו המוזיקלית, העלה מוקרניאץ שירים של הכנסייה הסרבית האורתודוקסית על תווים בחמשה.
הוא עצמו הלחין שירים כנסייתיים.
קובץ ראשון פרסם בשנת 1908 בבלגרד תחת הכותרת "שמונה טונים" (" Osmoglasnik").
קובץ זה הפך לספר לימוד יסודי בסמינרים האורתודוקסים לכמרים סרבים אחרי מלחמת העולם הראשונה.
שירי מוקרניאץ היו ייחודיים, מפני שהוא הסיר את היסודות הקישוטיים והמיקרוטונליים שלהם ויצר להם הרמוניות, מה שהבדיל אותם מהשירה הכנסייתית אורתודוקסית האחרת.
עם הזמן המסורת שביסס התקבעה בתודעה הציבורית והשכיחה את הגרסאות הישנות יותר של השירה הכנסייתית הסרבית.
אחרי מותו פורסמו שירים נוספים השאובים מהפולקלור הסרבי.
מוקרניאץ הלחין גם קטעי מוזיקה דתית בסגנון פוליפוני דומה לשירי ג'ובאני פיירלואיג'י דה פלסטרינה.
במסעותיו ללבאץ' ולקוסובו, ברחבי בוסניה והרצגובינה ומקדוניה, על מנת לאסוף ולרשום לפי האוזן שירים עממיים, מוקרניאץ שיחק תפקיד חשוב בקידומה והפצתה של המוזיקה מן האזורים הכפריים של סרביה ושל האזורים השכנים (קוסובו, מונטנגרו, בוסניה והרצגובינה, מקדוניה, החוף הדלמטי, בולגריה).
בשנים 1883–1913 הוא הלחין 15 סוויטות למקהלה אותן כינה "זרי פרחים" (Rukoveti) הכוללים 82 שירים.
אחד השיאים באמנותו נחשב העיבוד ב"רוקובט" מס.10 לפי השיר העממי המקדוני "Biljana platno beleše" (ביליאנה מלבינה פשתן) .
מוקרניאץ הלחין גם "ליטורגיה של יוחנן כריסוסטומוס ו"האדרתו של איבקו" (1901).
בשנת 1906 הוא יצר גרסה מקהלתית מעורבת של "ההאדרה של סאבה הקדוש", שנכתבה במקור למקהלת גברים בשנת 1893.
בשנת 1913 מוקרניאץ הלחין את קטע הסיום השמונים ושניים של "זרי פרחים", תחת הכותרת "ימי חורף" (Zimski dani) ושנועד למקהלת ילדים.
כתב גם יצירות רבות אחרות למקהלות ילדים
15 סוויטות למקהלה וסולנים א קפלה - מחרוזת עיבודים של שירי עם - Rukoveti 1909-1883
(החמישי - "אוי לי סטאנה אהובתי", ה-14 - "אני שר שיר עצוב")
עיבודים למקהלה של שירי עם רומנים, הונגרים וטורקים.
Primorski napjevi מנגינות מהחוף הדלמטי
Kozar ("עדר עזים") סקרצו מקהלתי מקורי בסגנון עממי
כוללת שירי עם מעובדים ששילב אותם בעבודת הקודש, מנגינות ליטורגיות והמנונים ושירי מקהלה מקוריים, כמו הרקוויאם ו אחרים.
שני שירי תפילה (סטיכרה) ליום שישי הטוב Dve pesme na Veliki Petak